Република Србија

ОПШТИНА ЖАБАРИ

ОПШТИНСКА УПРАВА

Одељење за привреду, урбанизам и друштвене делатности

Група за обједињену процедуру

Број 501-11/2019-02

21. јун 2019.године

ЖАБАРИ

Група за обједињену процедуру, Одељења за привреду урбанизам и друштвене делатности Oпштинске управе општине Жабари, на основу члана 10. и 29. Закона о процени утицаја на животну средину („Сл. гласник РС“ бр. 135/2004 и 36/2009), издаје се

ОБАВЕШТЕЊЕ О ДОНЕТОМ РЕШЕЊУ

ДА НИЈЕ ПОТРЕБНА ПРОЦЕНA УТИЦАЈА НА ЖИВОТНУ СРЕДИНУ

Обавештава се јавност да је спроведен поступак одлучивања о потреби процене утицаја на животну средину за ПРОЈЕКАТ ЗАНАТСКОГ ОБЈЕКТА ЗА КЛАЊЕ И РАСЕЦАЊЕ ЖИВИНСКОГ МЕСА на к.п.бр. 11268 К.О. СИМИЋЕВО, на подручју општине Жабари, и то за постојећи занатски објекат и за доградњу занатског објекта, укупног капацитета клања бројлера 2.812,50 кг/дневно, чији је носилац пројекта МРАТИНКОВИЋ НИКОЛА (ЗОРАН) из СИМИЋЕВА.

У спроведеном поступку донето је решење број 501-11/2019-02 од 21. јун 2019.године, којим је утврђено да је за предметни пројекат НИЈЕ потребна процена утицаја на животну средину, услед тога јер капацитета клања бројлера износи 2,8125 тона/дневно за постојећи објекат бруто површине 415,00м2 и дограђени објекат бруто површине 338м2, а то је мање од 3 тоне како је прописано редним бројем 9. тачка 10. Листе II пројекта за које се може захтевати процена утицаја на животну средину, у складу са Уредбом о утврђивању Листе пројеката за које је обавезна процена утицаја и Листе пројеката за које се може захтевати процена утицаја на животну средину („Сл. гласник РС", бр. 114/2008).

 Заинтересовани органи и организације и заинтересована јавност могу извршити увид у донето решење у канцеларији Групе за обједињену процедуру, Одељења за привреду урбанизам и друштвене делатности Oпштинске управе општине Жабари сваког радног дана, у року од 10 дана од дана објављивања овог обавештења. Такође могу изјавити жалбу на донето решење у року од 15 дана од дана објављивања овог обавештења. Жалба се изјављује Министарству заштите животне средине, преко овог органа.